Aurimas Babkauskas

Aurimas Babkauskas (1946 m. sausio 1 d. Panevėžys – 1991 m. birželio 11 d. ten pat, palaidotas Ramygalos g. kapinėse) – lietuvių teatro ir kino aktorius.

Biografija 
Tėvas Bronius Babkauskas. 1963–1972 m. ir 1981–1991 m. Panevėžio dramos teatro, 1972–1976 m. Jaunimo teatro aktorius. Panevėžio dramos teatre sukūrė daugiau, kaip 40 vaidmenų. Filmavosi Lietuvos kino studijos, „Lenfilm“, „Belarusfilm“, 15 vaidmenų sukūrė televizijos filmuose.

Vaidmenys 
Panevėžio dramos teatre:
 Andrius, Juozas Grušas. Pražūtingas apsvaigimas, 1967 m.
 Bifas, Arturas Mileris. Komivojažerio mirtis, 1968 m.
 Moska, Benas Džonsonas. Volponė, 1971 m.
 Levborgas, Henrikas Ibsenas. Heda Gabler, 1972 m.
 Saljeris, Peteris Šaferis. Amadeus, 1983 m.
 Rudvalis, Romas Gudaitis. Atversk, angele, laiko knygą, 1984 m.
 Kulyginas, Antonas Čechovas. Trys seserys, 1985 m.
 Laurynas, Justinas Marcinkevičius. Katedra, 1988 m.

Jaunimo teatre:
 Martas, Enis Vetema. Vakarienė penkiems, 1972 m.
 Rimūnas, Kazys Inčiūra. Gulbės giesmė, 1975 m.

Kine:
 Sūnūs išeina į mūšį, Belarusfilm, 1969 m., rež. Viktoras Turovas
 Žaizdos žemės mūsų, LKS, 1971 m., rež. Marijonas Giedrys
 Kelias į Riubecalį, Lenfilm, 1972 m., rež. Adolfas Bergunkeris
 Varnas – Sadūto tūto, LKS, 1975 m., rež. Almantas Grikevičius
 Markizas ir piemenaitė, 1978 m., rež. Algimantas Dausa
 Velnio sėkla, LKS, 1979 m., rež. Algimantas Puipa
 Kaimynai, 1979 m., rež. Vidmantas Bačiulis
 Potvynis 1981 m., Belarusfilm, rež. Vladimiras Četverikovas
 Žalčio karūna, LTV, 1985 m., rež. Bronius Talačka
 Lauryno tėvas – Šešiolikmečiai, LKS, 1986 m., rež. Raimundas Banionis
 Petras Matūzas – Benjaminas Kordušas, 1986 m., rež. Vidmantas Bačiulis, LTV
 Savaitgalis pragare, LKS, 1987 m., rež. Almantas Grikevičius, Avtandilas Kvirikašvilis, Vytautas Žalakevičius
 Vilius Karalius, 1988, rež. Vidmantas Bačiulis, LTV.

Šaltiniai 

Lietuvos aktoriai